Termiz davlat universiteti huzurida “Amudaryo” sport-sogʻlomlashtirish markazini barpo etish chora-tadbirlari toʻgʻrisida
(resolution, 2016-06-27)

Yoshlarda sportga boʻlgan havas va intilishni, jamiyatimizda sogʻlom turmush tarzi tamoyillarini kuchaytirish, talaba yoshlarni sportga jalb etish tizimini takomillashtirish hamda ularga darsdan boʻsh vaqtlarida sport bilan shugʻullanishlariga imkoniyat yaratish maqsadida Vazirlar Mahkamasi qaror qiladi: 1. Oʻzbekiston Respublikasi Oliy va oʻrta maxsus taʼlim vazirligi va Surxondaryo viloyati hokimligining Surxon daryosi sohili hududida Termiz davlat universiteti huzurida davlat unitar korxonasi shaklida “Amudaryo” sport-sogʻlomlashtirish markazini (keyingi oʻrinlarda Sport-sogʻlomlashtirish markazi deb ataladi) tashkil etish toʻgʻrisidagi taklifiga rozilik berilsin. 2. Surxondaryo viloyati hokimligi, Oʻzbekiston Respublikasi “Davarxitektqurilish” qoʻmitasi, Moliya vazirligi va Iqtisodiyot vazirligi: Sport-sogʻlomlashtirish markazini barpo etish uchun Surxon daryosi sohiliga tutash hududdan shaharsozlik normalari va qoidalariga muvofiq yer maydonini belgilangan tartibda ajratsinlar; hududda tozalash, mavjud bino va inshootlarni buzish, vertikal rejalashtirish, har bir bino uchun (birinchi quduqqa qadar) tashqi muhandislik tarmoqlarini (ichimlik va oqova suv tarmoqlari), avtomobil yoʻllari va avtomobillar toʻxtab turish joylarini (infratuzilma ishlari bilan) qurish ishlarini amalga oshirsinlar. 3. Sport-sogʻlomlashtirish markazi obyektlarini loyihalashtirish va qurish ishlari (shu jumladan loyihalash va pudrat tashkilotlari, moliyalashtirish manbalari va qurilish muddatlari) bilan bogʻliq chora-tadbirlar rejasi ilovaga muvofiq tasdiqlansin. 4. Oʻzbekiston Respublikasi Xalq taʼlimi vazirligi huzuridagi Bolalar sportini rivojlantirish jamgʻarmasi Iqtisodiyot vazirligi va Moliya vazirligi bilan birgalikda Bolalar sportini rivojlantirish jamgʻarmasi mablagʻlari hisobidan Surxondaryo viloyati Shoʻrchi tumanida qurilishi belgilangan yopiq suzish havzasini Sport-sogʻlomlashtirish markazi hududiga koʻchirish va 2016-yil avgust oyigacha foydalanishga topshirish boʻyicha 2015-yilgi manzilli dasturlarga tegishli oʻzgartirishlar kiritsin hamda 2016-yilgi manzilli dasturlarni shakllantirish jarayonida Shoʻrchi tumanida yopiq suzish havzasi qurilishiga qoʻshimcha mablagʻ ajratishni nazarda tutsin. 5. Oʻzbekiston Respublikasi Qishloq va suv xoʻjaligi vazirligi Iqtisodiyot vazirligi va Moliya vazirligi bilan birgalikda Sport-sogʻlomlashtirish markazi hududida kanal oʻzanini hamda oʻzan suv oqimini muvofiqlashtiruvchi inshootni (shu jumladan 3 ta koʻprik bilan birga) barpo etish boʻyicha 2015-2016-yillarda suv xoʻjaligi obyektlarini qurish manzilli dasturiga tegishli oʻzgartirishlar kiritsin. 6. “Oʻzbekenergo” aksiyadorlik jamiyati Sport-sogʻlomlashtirish markazi obyektlarini elektr energiyasi bilan taʼminlash uchun yuqori kuchlanishli kabel tarmoqlarini va 2 ta transformator punktini hamda har bir obyekt va inshootgacha past voltli elektr kabellari oʻtkazishni loyihalash va qurish ishlarini Vazirlar Mahkamasining 2010-yil 13-dekabrdagi 294-son qarori bilan tasdiqlangan 2011 — 2015-yillar uchun past voltli elektr tarmoqlarini zamonaviylashtirish va yangilash dasturi doirasida amalga oshirsin. 7. “Oʻztransgaz” aksiyadorlik kompaniyasi Sport-sogʻlomlashtirish markazidagi obyektlarni gaz bilan taʼminlash uchun qurilish-montaj ishlarini va uni loyihalash ishlarini oʻz mablagʻlari hisobidan bajarishni taʼminlasin. 8. Sport-sogʻlomlashtirish markazi obyektlarini qurish boʻyicha: Surxondaryo viloyati hokimligining “Yagona buyurtmachi xizmati” injiniring kompaniyasi — buyurtmachi etib; “Oʻzshaharsozlik LITI” davlat unitar korxonasi — bosh loyihalash tashkiloti etib belgilansin. 9. Surxondaryo viloyati hokimligiga Sport-sogʻlomlashtirish markazi obyektlarini qurish loyiha-smeta hujjatlarini qurilish-montaj ishlari bilan bir vaqtda ishlab chiqishga, 2015-yil 31-dekabrgacha istisno tariqasida ruxsat etilsin. 10. Oʻzbekiston Respublikasi Iqtisodiyot vazirligi, “Oʻzqurilishmateriallari” aksiyadorlik kompaniyasi, “Oʻzmetkombinat” aksiyadorlik jamiyati, buyurtmachi va loyihalash tashkilotining asoslangan hisob-kitoblariga binoan, toʻgʻridan toʻgʻri shartnomalar asosida, tartibga solinadigan narxlar boʻyicha Sport-sogʻlomlashtirish markazi obyektlarini qurish, rekonstruksiya qilish va uning hududlarini obodonlashtirish uchun sement va metall prokati ajratilishini taʼminlasinlar. 11. Oʻzbekiston Respublikasi “Davarxitektqurilish” qoʻmitasi loyiha-smeta hujjatlarini ishlab chiqish va davlat ekspertizasidan oʻtkazishni hamda qurilish-montaj ishlarini bajarish sifati yuzasidan davlat arxitektura-qurilish nazoratini belgilangan tartibda taʼminlasin. 12. Mazkur qarorning ilovasida keltirilgan obyektlar (xususiy tadbirkorlik subyektlari mablagʻlari hisobiga qurilgan obyektlardan tashqari) qurilishi yakunlangandan soʻng ularning tezkor boshqaruv huquqi bilan Sport-sogʻlomlashtirish markaziga berilishi belgilab qoʻyilsin. 13. Termiz davlat universiteti Surxondaryo viloyati hokimligi bilan birgalikda, Oʻzbekiston Respublikasi Oliy va oʻrta maxsus taʼlim vazirligi, Mehnat va aholini ijtimoiy muhofaza qilish vazirligi, Oʻzbekiston Kasaba uyushmalari Federatsiyasi Kengashi bilan kelishgan holda, bir oy muddatda Sport-sogʻlomlashtirish markazining rahbarini tayinlasinlar va xodimlari shtat jadvalini hamda ularning mehnatiga haq toʻlash miqdorlari va shartlarini tasdiqlasinlar. 14. Belgilab qoʻyilsinki, Sport-sogʻlomlashtirish markazi taʼminoti xarajatlari tijorat faoliyatidan va shartnoma asosida xizmatlar koʻrsatishidan tushadigan mablagʻlar, jismoniy va yuridik shaxslarning homiylik mablagʻlari, xalqaro moliya institutlari, xorijiy hukumat va donor tashkilotlari grantlari, shuningdek qonun hujjatlarida taqiqlanmagan boshqa manbalar hisobidan amalga oshiriladi. 15. Sport-sogʻlomlashtirish markazining tasdiqlangan bosh rejasiga qatʼiy amal qilgan holda, uning hududida xususiy tadbirkorlik subyektlariga oʻz hisoblaridan umumiy ovqatlanish shoxobchalari, isteʼmol mollari doʻkonlari, savdo shoxobchalari va boshqa bozor infratuzilmasi obyektlarini qurish, ulardan belgilangan tartibda foydalanish uchun ruxsat berilsin. 16. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari B.Y. Xodiyev va B.I. Zakirov zimmasiga yuklansin. T/r Qurilishi belgilangan obyekt nomi Moliyalashtirish manbai Pudrat tashkilotlari nomi* Bajarish muddati I. Tashkiliy-tayyorgarlik va texnik tadbirlarni amalga oshirish 1. Yer maydoni ajratish, hududni tozalash, u yerdagi mavjud binolarni buzish va vertikal rejalashtirish ishlarini amalga oshirish. Oliy taʼlim muassasalarini rivojlantirish jamgʻarmasi mablagʻlari, Jismoniy va yuridik shaxslarning xayriya mablagʻlari, shuningdek qonun hujjatlarida taqiqlanmagan boshqa manbalar “Uzundavsuvmaxsus-pudrat” DUK 2015-yil 15-noyabr 2. Obyektlarning loyiha-qidiruv ishlarini bajarish, jumladan: topogeodezik tasvirga olish; geologiya-qidiruv ishlarini bajarish; bosh reja tayyorlash; loyiha-smeta hujjatlarini ishlab chiqish. Oliy taʼlim muassasalarini rivojlantirish jamgʻarmasi mablagʻlari, bino, inshoot va obyektlar egalari mablagʻlari Loyiha tashkiloti- “Oʻzshaharsozlik-LITI” DUK, “Oʻzsuvloyiha” AJ Qurilish-montaj ishlari bilan parallel ravishda 30-noyabrgacha 3. Daryo suvini bir meʼyorda taqsimlash imkonini beradigan (yon devorlari va tubi) betonlangan oʻzan va koʻpriklarni barpo etish Investitsiya dasturi doirasida “Uzundavsuvmaxsus-pudrat” DUK 2016-yil 1-iyul II. Tashqi muhandislik kommunikatsiyalarini qurish 4. Markaz hududini elektr energiyasi bilan taʼminlash (yuqori kuchlanishli tizimi va transformator punktini qurish, past kuchlanishli kabel tarmoqlarini oʻtkazish). “Oʻzbekenergo” AJ mablagʻlari (Vazirlar Mahkamasining 2010-yil 13-dekabrdagi 294-son qarori bilan tasdiqlangan dastur doirasida) MK-6 korxonasi 2015-yil 25-dekabr 5. Obyektlar uchun tashqi gaz tarmoqlari qurish. “Oʻztransgaz” aksiyadorlik kompaniyasi oʻz mablagʻlari “Oʻztransgaz” AK tizimidagi tashkilotlar 2015-yil 25-dekabr 6. Hududni ichimlik suv va oqova suvlar (kanalizatsiya) tizimi bilan taʼminlash hamda kanalizatsiya nasos stansiyasi qurish. Investitsiya dasturi doirasida “Gʻaffor” xususiy korxonasi 2016-yil 10-mart III. Sport-sogʻlomlashtirish hamda maʼnaviyat va maʼrifat obyektlarini qurish 7. 25 x 12 oʻlchamli yopiq suzish havzasini tegishli infratuzilma inshootlari bilan qurish. Bolalar sportini rivojlantirish jamgʻarmasi mablagʻlari “Gʻaffor” xususiy korxonasi 2016-yil 10-iyun 8. 200 oʻrinli bolalar sogʻlomlashtirish oromgohi va sogʻlomlashtirish markazi qurish. Oʻzbekiston Kasaba uyushmalari Federatsiyasi Kengashi mablagʻlari “Kasaba qurilish ta'mir” korxonasi 2016-yil 20-dekabr 9. Quyidagi ochiq sport maydonchalarini qurish: 4 ta kichik (mini) futbol maydoni; 2 ta voleybol maydoni; 2 ta basketbol maydoni; 2 ta qum qoplamali tennis korti; 2 ta maxsus “xard” qoplamali tennis korti; ochiq suzish havzalari. Mahalliy budjet mablagʻlari, jismoniy va yuridik shaxslarning xayriya mablagʻlari, shuningdek qonun hujjatlarida taqiqlanmagan boshqa manbalar Tadbirkorlar yoki “Gʻaffor” xususiy korxonasi 2016-yil 20-may 11. Infratuzilma binolarini qurish (mahalla fuqarolar yigʻini binosi, militsiya tayanch punkti, tibbiyot punkti). Respublika “Mahalla” xayriya jamoat fondi mablagʻlari “Gʻaffor” xususiy korxonasi 2016-yil 20-may IV. Bozor infratuzilmasi obyektlarini qurish 12. Umumiy ovqatlanish va savdo shoxobchalari (restoran, kafe, choyxona, yozgi salqin ichimliklar, muzqaymoq doʻkonlari) hamda boshqa bozor infratuzilmasi obyektlarini qurish. Xususiy tadbirkorlik subyektlari mablagʻlari Tadbirkor yoki “Gʻaffor” xususiy korxonasi 2016-yil 25-iyul 13. Kichik non tayyorlash sexi (non sotish shoxobchasi bilan) qurish. “Oʻzdonmahsulot” aksiyadorlik kompaniyasi mablagʻlari “Profgrupp” MChJ 2016-yil 20-iyul V. Tashqi qurilmalar obyektlarini qurish va obodonlashtirish ishlarini bajarish 14. Sport-sogʻlomlashtirish markaziga kirish qismlarini qurish hamda uning hududini metall panjaralar bilan oʻrash. Termiz davlat universitetining budjetdan tashqari mablagʻlari, Oliy taʼlim muassasalarini rivojlantirish jamgʻarmasi mablagʻlari va qonun hujjatlarida taqiqlanmagan boshqa manbalar “Gʻaffor” xususiy korxonasi 2015-yil 30-dekabr 15. Sport-sogʻlomlashtirish markaziga kirish qismlari yonida avtomobil turar joylari qurish. Jismoniy va yuridik shaxslarning xayriya mablagʻlari, shuningdek qonun hujjatlarida taqiqlanmagan boshqa manbalar “Gʻaffor” xususiy korxonasi 2016-yil 10-avgust 16. Tashqi qurilmalar va kichik arxitektura shakllari: yozgi axborot markazi; yozgi ayvonchalar; hojatxonalar; favvoralar; skameykalar, urnalar va b. Termiz davlat universitetining budjetdan tashqari mablagʻlari, Oliy taʼlim muassasalarini rivojlantirish jamgʻarmasi mablagʻlari va qonun hujjatlarida taqiqlanmagan boshqa manbalar “Gʻaffor” xususiy korxonasi 2016-yil 10-iyul 17. Hududni obodonlashtirish: asosiy yoʻllar; sayr yoʻlakchalari; tashqi yoritish tizimlari; yomgʻirlatib sugʻorish tizimlari; hududni koʻkalamzorlashtirish. Termiz davlat universitetining budjetdan tashqari mablagʻlari, Oliy taʼlim muassasalarini rivojlantirish jamgʻarmasi mablagʻlari va qonun hujjatlarida taqiqlanmagan boshqa manbalar “Gʻaffor” xususiy korxonasi 2016-yil 20-iyul